**รายงานการประชุมสภาเทศบาลตำบลบ้านใหม่**

**สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕63**

**วันพุธที่ 19 สิงหาคม ๒๕๖3 เวลา ๐๙.๓๐ น.**

**ณ ห้องประชุมสภาเทศบาลตำบลบ้านใหม่**

...................................................................

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายรวย | ทองยัง | ประธานสภาเทศบาล | *รวย ทองยัง* |
| 2 | นายสมศักดิ์ | ดุมใหม่ | รองประธานสภาเทศบาล | *สมศักดิ์ ดุมใหม่* |
| 3 | นายสวัสดิ์ | พงษ์ใหม่  | สมาชิกสภาเทศบาล เขต 1 | *สวัสดิ์ พงษ์ใหม่* |
| ๔ | นายทวี | กูบโคกกรวด | สมาชิกสภาเทศบาล เขต 1 | *ทวี กูบโคกกรวด* |
| ๕ | นายอุเทน | กูปโคกกรวด | สมาชิกสภาเทศบาล เขต ๑ | *อุเทน กูปโคกกรวด* |
| ๖ | นายจอมพล | ศรีพนม | สมาชิกสภาเทศบาล เขต ๑ | *จอมพล ศรีพนม* |
| ๗ | นายสถาพร | ชาญสูงเนิน | สมาชิกสภาเทศบาล เขต ๑ | *สถาพร ชาญสูงเนิน* |
| ๘ | นายจันทร์ | เทาใหม่  | สมาชิกสภาเทศบาล เขต 2 | *จันทร์ เทาใหม่* |
| ๙ | นางอุดรรัตน์  | เกษใหม่ | สมาชิกสภาเทศบาล เขต 2 | *อุดรรัตน์ เกษใหม่* |
| ๑๐ | นายประหยัด | เพื่อนเกาะ | สมาชิกสภาเทศบาล เขต 2 | *ประหยัด เพื่อนเกาะ* |
| ๑๑ | นางสาวสุรางค์  | ธีระวาส | เลขานุการสภาเทศบาล | *สุรางค์ ธีระวาส* |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายธวัชชัย  | โชตินภาลัย | สมาชิกสภาเทศบาล เขต 2 | *ธวัชชัย โชตินภาลัย* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายสิรกิจ  | วาปีธรรม | ปลัดเทศบาล ปฏิบัติหน้าที่ นายกเทศมนตรี | *สิรกิจ วาปีธรรม* |
| ๒ | นางสาวสุรีย์ | พิมพ์ปรุ | รองปลัดเทศบาล  | *สุรีย์ พิมพ์ปรุ* |
| 3 | นายภุชพงศ์ | บุญศรีรัตนะ | ผู้อำนวยการกองช่าง | *ภุชพงศ์ บุญศรีรัตนะ* |
| ๔ | นางชวันภรณ์ | รุ่งเรือง | ผู้อำนวยการกองคลัง | *ชวันภรณ์ รุ่งเรือง* |
| 5 | นางเพียงพิศ | แพงอนันต์ | ผู้อำนวยการกองการศึกษา | *เพียงพิศ แพงอนันต์* |
| 6 | นายพัชกฤต | ศุภลักษณ์ | เลขาธิการกลุ่มพัฒนาชุมชนตำบลบ้านใหม่ | *พัชกฤต ศุภลักษณ์* |
| 7 | นายประพจน์ | ธรรมประทีป | ส.อบจ.นม. อ.เมือง เขต 4 | *ประพจน์ ธรรมประทีป* |
| 8 | นางสาวพัชริดา | คูณเมือง | นักวิชาการตรวจสอบภายใน | *พัชริดา คูณเมือง* |
| 9 | พจอ.จัตุรงค์ | รูปไธสง | หัวหน้าฝ่ายบริหารสาธารณสุข | *จัตุรงค์ รูปไธสง* |

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 10 | นางภคภัทร | เดชชาติธนาคุณ | นักจัดการงานทั่วไปปฏิบัติการ | *ภคภัทร เดชชาติธนาคุณ* |
| 11 | นางสาวฉวีวรรณ | พลใหม่ | นักวิเคราะห์นโยบายและแผนฯ | *ฉวีวรรณ พลใหม่* |
| 12. | นางสาวสุรางค์ | ธีระวาส | หัวหน้าฝ่ายอำนวยการ | *สุรางค์ ธีระวาส* |

**เริ่มประชุมเวลา 09.3๐ น.** เมื่อได้เวลาประชุม (เลขานุการสภาเทศบาลตำบลบ้านใหม่ ได้ตรวจสอบรายชื่อผู้เข้าร่วมประชุมเมื่อครบองค์ประชุมแล้ว) มีสมาชิกสภาเทศบาลมาประชุม ๙ ท่าน นายธวัชชัย โชตินภาลัย สมาชิกสภาเทศบาล เขต 2 ลาป่วย ไม่สามารถมาประชุมได้ เชิญสมาชิกสภาเทศบาลเข้าห้องประชุม

 เมื่อที่ประชุมพร้อมแล้ว เลขานุการสภาเทศบาล ได้เชิญประธานสภาเทศบาลตำบลบ้านใหม่ จุดเทียน ธูป บูชาพระรัตนตรัย พร้อมนำผู้เข้าร่วมประชุมทุกท่านไหว้พระสวดมนต์ และเรียนเชิญประธานสภาเทศบาลบ้านใหม่ กล่าวเปิดประชุมสภาเทศบาลตำบลบ้านใหม่ สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖3 และดำเนินการประชุมตามระเบียบวาระการประชุมต่อไป

**นายรวย ทองยัง** เรียน ท่านรองประธานสภาเทศบาล สมาชิกสภาเทศบาลทุกท่าน

**ประธานสภาเทศบาล** ปลัดเทศบาล ผู้อำนวยการกองทุกกอง พนักงานเทศบาล เจ้าหน้าที่ที่เกี่ยวข้อง และผู้สนใจเข้าร่วมรับฟังการประชุมสภาเทศบาลตำบลบ้านใหม่ ทุกท่าน ผมขอเปิดการประชุมสภา สมัยสามัญ สมัยที่ ๓ ครั้งที่ ๒ ครับ

**ระเบียบวาระที่ ๑** **เรื่องที่ประธานจะแจ้งต่อที่ประชุม**

* **แนะนำข้าราชการ โอน (ย้าย) มาดำรงตำแหน่งใหม่**

**นางสาวพัชริดา คูณเมือง ตำแหน่ง นักวิชาการตรวจสอบภายในปฏิบัติการ โอน (ย้าย) มาจาก องค์การบริหารส่วนตำบลค้างพลู อำเภอโนนไทย จังหวัดนครราชสีมา**

**นายรวย ทองยัง** ระเบียบวาระที่ 1 เรื่องประธานแจ้งต่อที่ประชุมครับ แจ้งข้าราชการ

**ประธานสภาเทศบาล** โอน (ย้าย) มาดำรงตำแหน่งใหม่ ตำแหน่ง นักวิชาการตรวจสอบภายใน เชิญ

 ท่านได้ แนะนำตัวต่อที่ประชุมครับ

**นางสาวพัชริดา คูณเมือง**  เรียนประธานสภาเทศบาล ท่านสมาชิกสภาเทศบาล หัวหน้าส่วน

**นักวิชาการตรวจสอบภายใน** ราชการ ทุกท่านค่ะ ดิฉัน นางสาวพัชริดา คูณเมือง ตำแหน่ง นักวิชาการ

 ตรวจสอบภายใน ค่ะ รู้สึกดีใจและยินดีที่ได้มาร่วมงานกับเทศบาลตำบล

บ้านใหม่ ก็จะตั้งใจและมุ่งมั่นทำหน้าที่ให้ดีที่สุดค่ะ

**ที่ประชุม รับทราบ**

**นายรวย ทองยัง**  กระผมในนามสภาเทศบาลตำบลบ้านใหม่ยินดีและต้อนรับท่าน

**ประธานสภาเทศบาล** นะครับ ต่อไปกระผมขอแนะนำท่านที่มาร่วมประชุมรับฟังการประชุมสภาในครั้งนี้ ท่านแรก ท่านสจ.ประพจน์ ธรรมประทีป และคุณพัชกฤต ศุภลักษณ์ ครับ ที่มาร่วมรับฟังการประชุมสภาในวันนี้ครับ เรื่องที่ 2 นะครับที่ประธานจะแจ้งให้ที่ประชุมทราบ ด้วยนางธัญพร ศรีมะเริง ตำแหน่งหัวหน้าสำนักปลัดเทศบาลตำบลบ้านใหม่ ได้โอน (ย้าย) ไปดำรงตำแหน่งผู้อำนวยการกองวิชาการและแผนงานที่เทศบาลตำบลหินกอง จังหวัดสระบุรี ทำให้ตำแหน่งเลขานุการว่างลง

**ที่ประชุม รับทราบ**

**นายรวย ทองยัง** เรื่องที่ 3 ที่จะแจ้งครับ เลือกเลขานุการสภาเทศบาล แทนตำแหน่ง

**ประธานสภาเทศบาล** ที่ว่าง เชิญ ท่านอุดรรัตน์ ครับ

**นางอุดรรัตน์ เกษใหม่** เรียนประธานสภาเทศบาล สมาชิกสภาเทศบาล ทุกท่านค่ะ ดิฉัน

**สมาชิกสภาเทศบาล เขต 2** นางอุดรรัตน์ เกษใหม่ สมาชิกสภาเทศบาล เขต 2 ขอเสนอ นางสาวสุรางค์ ธีระวาส ตำแหน่ง หัวหน้าฝ่ายอำนวยการ เป็นเลขานุการสภา ค่ะ

**นายรวย ทองยัง** ขอผู้รับรอง 2 ท่านครับ เชิญท่านสถาพร ครับ

**ประธานสภาเทศบาล**

**นายทวี กูบโคกกรวด** เรียนประธานสภาเทศบาล สมาชิกสภาเทศบาล ทุกท่าน กระผม

**สมาชิกสภาเทศบาล เขต 1** นายทวี กูบโคกกรวด สมาชิกสภาเทศบาล เขต 1 ขอรับรองครับ

**นายรวย ทองยัง** เชิญท่านสวัสดิ์ ครับ

**ประธานสภาเทศบาล**

**นายสวัสดิ์ พงษ์ใหม่** เรียนประธานสภาเทศบาล สมาชิกสภาเทศบาล ทุกท่าน

**สมาชิกสภาเทศบาล เขต 1** กระผม นายสวัสดิ์ พงษ์ใหม่ สมาชิกสภาเทศบาล เขต 1 ขอรับรองครับ

**นางอุดรรัตน์ เกษใหม่** มีสมาชิกสภาเทศบาลอยู่ในที่ประชุม 9 ท่าน ถือเป็นองค์ประชุม

**เลขานุการสภาเทศบาลชั่วคราว**

**นายรวย ทองยัง** มีท่านใดจะเสนอชื่ออีกไหมครับ ถ้าไม่มี มติที่ประชุมเห็นชอบ

**ประธานสภาเทศบาล** ให้นางสาวสุรางค์ ธีระวาส ตำแหน่ง หัวหน้าฝ่ายอำนวยการ เป็นเลขานุการสภาเทศบาล ครับ เชิญคุณสุรางค์ ครับ

**นางสาวสุรางค์ ธีระวาส** เรียนประธานสภาเทศบาล ท่านสมาชิกสภาเทศบาล ท่านปลัด

**เลขานุการสภาเทศบาล** เทศบาล และหัวหน้าส่วนราชการทุกท่าน ดิฉัน นางสาวสุรางค์ ธีระวาส ตำแหน่ง หัวหน้าฝ่ายอำนวยการ ขอขอบคุณท่านประธานสภา และท่านสมาชิก ที่ให้เกียรติดิฉันมาดำรงตำแหน่งเลขานุการสภาก็จะทำหน้าที่เต็มความสามารถค่ะ ขอบคุณค่ะ

**นายรวย ทองยัง** สภาต้องขอขอบคุณท่านปลัดนะครับ ที่ได้ส่งเจ้าหน้าที่มาทำหน้าที่

**ประธานสภาเทศบาล** เลขานุการสภา ครับ

**ระเบียบวาระที่ ๒ เรื่องรับรองรายงานการประชุม**

**รายงานการประชุมสภาเทศบาลสมัยสามัญ สมัยที่ ๓ ประจำปี 25๖3 วันที่ 1 สิงหาคม ๒๕๖3**

**นายรวย ทองยัง**  ต่อไปเป็นระเบียบวาระที่ ๒ เรื่อง รับรองรายงานการประชุม สมัย

**ประธานสภาเทศบาล** สามัญ สมัยที่ ๓ ประจำปี 25๖3 วันที่ ๘ สิงหาคม ๒๕๖3ท่าน

 สมาชิกได้เปิดดูรายงานประชุมเลยนะครับ เชิญ เลขา ครับ

**นางสาวสุรางค์ ธีระวาส**  เรียนประธานสภาเทศบาล สมาชิกสภาเทศบาล ทุกท่าน ขออนุญาต

**เลขานุการสภาเทศบาล** ค่ะ ฝ่ายเลขาฯ ขอแก้ไขหน้าที่ 12 ค่ะ เนื่องจากฝ่ายเลขาได้พิมพ์ผิดค่ะ งานบริหารงานทั่วไปเกี่ยวกับสาธารณสุข ค่าบริการกำจัดขยะ จำนวน 16,000,000 บาท แก้ไขเป็น 1,600,000 บาท ค่ะ

**นายรวย ทองยัง** ขอเชิญเจ้าหน้าที่กองสาธารณสุขฯ ได้ชี้แจงครับ

**ประธานสภาเทศบาล**

**พันจ่าเอกจัตุรงค์ รูปไธสง** เรียนประธานสภาเทศบาล สมาชิกสภาเทศบาล ทุกท่านครับ

**หัวหน้าฝ่ายบริหารฯ** กระผม พันจ่าเอกจัตุรงค์ รูปไธสง ตำแหน่ง หัวหน้าฝ่ายบริหารงานสาธารณสุข

 ขอแก้ไขข้อความครับ หน้า 12 **ข้อความเดิม** เงินเดือน (ฝ่ายประจำ) 380,140 บาท **ขอแก้ไขข้อความ**เนื่องจากเจ้าหน้าที่พิมพ์ผิดครับ 3,801,400 บาท ค่าบริการกำจัดขยะ ฝ่ายเลขาได้แจ้งแก้ไขไปแล้วครับ บรรทัดที่ 8 นับจากข้างล่างนะครับ **ข้อความเดิม** ค่าใช้จ่ายในการแยกขยะฝนชุมชนและสถานศึกษาพร้อมศึกษาดูงานการจัดการขยะชุมชน **ขอแก้ไขเป็น** ค่าใช้จ่ายในโครงการคัดแยกขยะในชุมชนและสถานศึกษาพร้อมศึกษาดูงานการจัดการขยะชุมชน และบรรทัดที่ 6 นับจากข้างล่าง **ข้อความเดิม** โครงการป้องกันและควบคุไข้เลือดออกในชุมชน **ขอแก้ไขเป็น** โครงการป้องกันและควบคุมโรคไข้เลือดออกในชุมชน และบรรทัดที่ 4 นับจากข้างล่าง ครับ **ข้อความเดิม** โครงการสัตว์ปลอดโรค คนโปรดภัย **ขอแก้ไขเป็น** โครงการสัตว์ปลอดโรค คนปลอดภัย จากโรคพิษสุนัขบ้า

**นายรวย ทองยัง** เชิญผู้อำนวยการกองคลัง ครับ

**ประธานสภาเทศบาล**

**นางชวันภรณ์ รุ่งเรือง** เรียนประธานสภาเทศบาล สมาชิกสภาเทศบาล ทุกท่านค่ะ ดิฉัน

**ผู้อำนวยการกองคลัง** นางชวันภรณ์ รุ่งเรือง ผู้อำนวยการกองคลัง ค่ะ ขอแก้ไขหน้า 28 นาง ชวันภรณ์ เป็นคนพูดค่ะ นับมาบรรทัดที่ 6 ค่ะ **ข้อความเดิม** ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และแก้ไขเพิ่มเติมฉบับที่ 1 ถึง ฉบับที่ 4 ค่ะ พ.ศ. 2561 ข้อ 89 องค์กรปกครองส่วนท้องถิ่นอาจจ่ายขาดเงินสะสมได้ไม่เกินร้อยละ สี่สิบ ของงบประมาณรายจ่ายเพื่อการลงทุนของปีนั้น โดยได้รับอนุมัติจากสภาท้องถิ่นภายใต้เงื่อนไขต่อไปนี้ **ขอแก้ไขเป็น** ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2561 ข้อ 89 องค์กรปกครองส่วนท้องถิ่นอาจจ่ายขาดเงินสะสมได้ โดยได้รับอนุมัติจากสภาท้องถิ่นภายใต้เงื่อนไขต่อไปนี้ ต่อไปนะค่ะ ขอแก้ไข ข้อ 2 ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่า 3 เดือน และกันไว้ร้อยละ 10 ของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น ค่ะ ต่อไปหน้า 29 ค่ะ บรรทัดที่ 2 **ต่อจากคำว่า** เงินสะสมนั้นเป็นอันพับไป **เพิ่มคำว่า** ทั้งนี้ให้องค์กรปกครองส่วนท้องถิ่นใช้จ่ายเงินสะสมโดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว ค่ะ ต่อไปบรรทัดสุดท้ายค่ะ **ตั้งแต่คำว่า** และจ่ายขาดเงินสะสมในครั้งนี้ 10 โครงการ เป็นเงิน 15,024,600 บาท **ลบออกทั้งบรรทัด** ค่ะ และขอแก้ไขคำพูดของนายสิรกิจ วาปีธรรมค่ะ **ข้อความเดิม** 15,024,600 บาท **ขอแก้ไขเป็น** 15,025,400 บาท

**นายรวย ทองยัง** เชิญ ผู้อำนวยการกองการศึกษา ครับ

**ประธานสภาเทศบาล**

**นางเพียงพิศ แพงอนันต์** เรียนประธานสภาเทศบาล และท่านสมาชิกสภาเทศบาล ทุกท่านค่ะ

**ผู้อำนวยการกองการศึกษา** ดิฉัน นางเพียงพิศ แพงอนันต์ ผู้อำนวยการกองการศึกษา ขอแก้ไขข้อความ หน้าที่ 10 บรรทัดที่ 2 จากด้านล่างค่ะ **ข้อความเดิม** โครงการส่งเสริมการเรียนรู้เด็กประถมวัยท้องถิ่นไทยผ่านการเล่น **ขอแก้ไขเป็น** โครงการส่งเสริมการเรียนรู้เด็กปฐมวัยท้องถิ่นไทยผ่านการเล่น บรรทัดที่ 5 จากด้านล่างค่ะ ข้อความเดิน โครงการแข่งขันทักษะทางวิชาการเด็กประถมวัยของศูนย์พัฒนาเด็กเล็ก **ขอแก้ไขเป็น** โครงการแข่งขันทักษะทางวิชาการเด็กปฐมวัยของศูนย์พัฒนาเด็กเล็ก

**นางสาวสุรางค์ ธีระวาส** มีสมาชิกสภาเทศบาลอยู่ในที่ประชุม 9 ท่าน ถือเป็นองค์ประชุม

**เลขานุการสภาเทศบาล**

**นายรวย ทองยัง** มีท่านใดจะแก้ไขไหมครับ ถ้าไม่มีผมจะขอมติเลยนะครับ

**ประธานสภาเทศบาล** เรื่อง รับรองรายงานการประชุม สมัยสามัญ สมัยที่ ๓ ครั้งที่ 1 ประจำปี 25๖3 วันที่ 1 สิงหาคม 2563 ท่านใดรับรอง กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลรับรองทั้งหมด 8 ท่าน คือ

**เลขานุการสภาเทศบาล**  1.นายจันทร์ เทาใหม่

 ๒.นายประหยัด เพื่อนเกาะ

 ๓.นายทวี กูบโคกกรวด

 ๔.นายสวัสดิ์ พงษ์ใหม่

 ๕.นางอุดรรัตน์ เกษใหม่

 ๖.นายสถาพร ชาญสูงเนิน

 ๗.นายสมศักดิ์ ดุมใหม่

 ๘.นายจอมพล ศรีพนม

 **งดออกเสียง**

 1. นายรวย ทองยัง ประธานสภาเทศบาล

 2. นายอุเทน กูบโคกกรวด

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน รับรอง 8 ท่าน งดออกเสียง 1 ท่าน ในการรับรองรายงานการประชุมสภาเทศบาลตำบลบ้านใหม่ สมัยสามัญ สมัยที่ ๓ ครั้งที่ 1 ประจำปี ๒๕๖3 เมื่อวันที่ 1 สิงหาคม ๒๕๖3**

**ระเบียบวาระที่ 3 เรื่อง เพื่อพิจารณา**

1. **การพิจารณาร่างเทศบัญญัติงบประมาณรายจ่ายประจำปี พ.ศ. 2564**

**วาระที่ 2 ขั้นแปรญัตติ**

**นายรวย ทองยัง** ต่อไปเป็นระเบียบวาระที่ 3 เรื่อง เพื่อพิจารณาร่างเทศบัญญัติงบ

**ประธานสภาเทศบาล** ประมาณรายจ่ายประจำปี พ.ศ. 2564 วาระที่ 2 ขั้นแปรญัตติ ตามที่สภาเทศบาลตำบลบ้านใหม่ได้มีมติรับหลักการร่างเทศบัญญัติ เรื่อง งบประมาณรายจ่ายประจำปีงบประมาณ พ.ศ. 2564 ของเทศบาลตำบลบ้านใหม่ ในการประชุมสภาสมัยสามัญ สมัยที่ 3 ครั้งที่ 1 ประจำปี พ.ศ. 2563 เมื่อวันที่ 1 สิงหาคม 2563 เชิญคณะกรรมการแปรญัตติได้ชี้แจงครับ

**นางอุดรรัตน์ เกษใหม่** เรียนประธานสภาเทศบาล สมาชิกสภาเทศบาล ทุกท่านค่ะ ดิฉัน

**ประธานกรรมการแปรญัตติ** นางอุดรรัตน์ เกษใหม่ ประธานคณะกรรมการแปรญัตติ ขอชี้แจงผลการแปรญัตติค่ะ ระยะแปรญัตติคือ วันที่ 4 สิงหาคม ถึงวันที่ 6 สิงหาคม 2563 ตั้งแต่เวลา 08.30 น. ถึงเวลา 16.30 น. ปรากฎว่าไม่มีผู้ใดมายื่นคำแปรญัตติเพื่อแก้ไขร่างเทศบัญญัติงบประมาณรายจ่ายปี พ.ศ. 2564 ซึ่งทางคณะกรรมการแปรญัตติได้ประชุมกันแล้วว่า เมื่อวันที่ 7 สิงหาคม 2563 มีมติเห็นชอบตามร่างเทศบัญญัติงบประมาณประจำปี พ.ศ. 2564 ตามร่างเดิม จึงเรียนมาเพื่อทราบเพื่อดำเนินการตามขั้นตอนต่อไปค่ะ

**ที่ประชุม รับทราบ**

**ระเบียบวาระที่ 3 เรื่อง เพื่อพิจารณา**

1. **การพิจารณาร่างเทศบัญญัติงบประมาณรายจ่ายประจำปี พ.ศ. 2564**

**วาระที่ 3 ขั้นลงมติให้ตราเป็นเทศบัญญัติงบประมาณรายจ่ายประจำปี พ.ศ. 2564**

**นายรวย ทองยัง** ต่อไปเป็นระเบียบวาระที่ 3 การพิจารณาร่างเทศบัญญัติงบประมาณ

**ประธานสภาเทศบาล** รายจ่ายประจำปี พ.ศ. 2564 วาระที่ 3 ขั้นลงมติให้ตราเป็นเทศบัญญัติงบประมาณรายจ่ายประจำปี พ.ศ. 2564 เมื่อคณะกรรมการแปรญัตติ รายงานว่าไม่มีผู้แปรญัตติงบประมาณรายจ่ายประจำปี ๒๕๖4 ดังนั้นในวาระที่ 2 ขั้นแปรญัตติไม่มีการแปรญัตตินะครับและคณะกรรมการได้ส่งร่างเดิมมาให้สภาพิจารณาอีกครั้งเข้าสู่วาระที่ 3 ขั้นเห็นชอบให้ตราเป็นเทศบัญญัติ ขอให้ทุกท่านได้พิจารณาครับ เชิญเลขาครับ

**นางสาวสุรางค์ ธีระวาส** เรียนประธานสภาเทศบาลและสมาชิกสภาเทศบาล ทุกท่านค่ะ ตาม

**เลขานุการสภาเทศบาล** ระเบียบกระทรวงมหาดไทยว่าด้วยข้อบังคับประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

มีสมาชิกสภาเทศบาลอยู่ในที่ประชุม 9 ท่าน ถือเป็นองค์ประชุม

**นายรวย ทองยัง** ครับวาระที่ 3 ไม่มีการอภิปรายเว้นแต่มีเหตุอันสมควรมีท่านใด

**ประธานสภาเทศบาล** จะเสนออย่างไรหรือไม่ครับ ถ้าไม่มีผมจะขอมติเลยนะครับ ท่านใดเห็นชอบให้ตราเป็นเทศบัญญัติงบประมาณรายจ่ายประจำปี พ.ศ. 2564 กรุณายกมือ

**นางสาวสุรางค์ ธีระวาส**  มีสมาชิกสภาเทศบาลเห็นชอบทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

 ๒.นายประหยัด เพื่อนเกาะ

 ๓.นายทวี กูบโคกกรวด

 ๔.นายสวัสดิ์ พงษ์ใหม่

 ๕.นางอุดรรัตน์ เกษใหม่

 ๖.นายสถาพร ชาญสูงเนิน

 ๗.นายสมศักดิ์ ดุมใหม่

 ๘.นายจอมพล ศรีพนม

 9.นายอุเทน กูบโคกกรวด

 **งดออกเสียง**

 1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน เห็นชอบ ๙ ท่าน เห็นชอบร่างเทศบัญญัติให้ตราเป็นเทศบัญญัติงบประมาณรายจ่ายประจำปี พ.ศ. ๒๕๖4**

**ระเบียบวาระที่ 4 เรื่อง อื่น ๆ**

**นายรวย ทองยัง** ต่อไปเป็นระเบียบวาระที่ 4 เรื่องอื่น ๆ ครับ เชิญท่านปลัดเทศบาล

**ประธานสภาเทศบาล** ครับ

**นายสิรกิจ วาปีธรรม** เรียนประธานสภาเทศบาล และสมาชิกสภาเทศบาล ทุกท่านครับ

**ปลัดเทศบาล ปฏิบัติหน้าที่** ขอนำเรียนชี้แจงเมื่อคราวประชุมสภาเมื่อเดือนพฤษภาคม 2563 เกี่ยวกับ

**นายกเทศมนตรี** การรับโอนหมู่บ้านพีแลนด์ ซึ่งสมาชิกสภาเทศบาลได้มีมติรับโอนแล้วนะครับแต่ยังมีข้อสงสัยเรื่องมาตรฐานของไฟฟ้าทางเทศบาลได้ทำหนังสือไปถึงสำนักงานไฟฟ้าส่วนภูมิภาคและให้ทางไฟฟ้าได้มีการตรวจสอบระบบสาธารณูปโภคของหมู่บ้านพีแลนด์ว่าไปตามมาตรฐานของไฟฟ้าหรือไม่ ซึ่งทางการไฟฟ้าได้จัดส่งเจ้าหน้าที่ไปตรวจสอบระบบไฟฟ้าสาธารณะซึ่งหลักการโอนกิจการสาธารณะไม่ว่าจะเป็นเรื่องไฟฟ้า เรื่องถนน และเรื่องระบบประปา ต้องได้รับมาตรฐานจากหน่วยงานที่เกี่ยวข้องเพราะว่าเราต้องมีการรับโอนเกี่ยวกับไฟสาธารณะถ้าไม่ได้มาตรฐานจะทำให้การรับโอนหรือการตรวจสอบไม่เป็นไปตามมาตรฐานของไฟฟ้า ซึ่งไฟฟ้าได้มีการออกไปตรวจสอบและได้มีหนังสือตอบกลับมาเมื่อวันที่ 13 กรกฎาคม 2563 แจ้งว่า ระบบไฟฟ้าของหมู่บ้านพีแลนด์ได้รับมาตรฐานของการไฟฟ้าส่วนภูมิภาคทั้งหมู่บ้านครับ สามารถดำเนินการต่อเนื่องได้ครับ ซึ่งขั้นตอนต่อไปผมจะดำเนินการเชิญตัวแทนของหมู่บ้านพีแลนด์มาดำเนินการโอนกิจการสาธารณะให้กับทางเทศบาลเป็นผู้ดูแล ลำดับต่อไปผมจะไม่ว่าจะเป็น เรื่องไฟฟ้า เรื่องประปา เรื่องถนน จะดำเนินการระบบสาธารณูปโภคให้กับหมู่บ้านพีแลนด์ ต่อไปหมู่บ้านพีแลนด์จะอยู่ในความดูแลของเทศบาลครับ ผมก็จะได้แจ้งให้หมู่บ้านพีแลนด์มาแจ้งเทศบาลเพื่อแยกมิเตอร์ของแต่ละบ้าน ซึ่งปัจจุบันหมู่บ้านพีแลนด์ใช้มิเตอร์น้ำรวมกันครับ ซึ่งอนาคตต่อไปต้องมายื่นคำร้องขอแยกมิเตอร์เพื่อจ่ายค่าน้ำกับเทศบาล ครับ ซึ่งก่อนหน้านี้ผมได้ออกไปประชาคมไปพูดคุยกับพี่น้องหมู่บ้านพีแลนด์แล้ว เขายินดีที่จะดำเนินการตามระเบียบของเทศบาล จึงเรียนมาเพื่อให้ท่านสมาชิกสภาเทศบาลได้รับทราบถึงขั้นตอนการดำเนินงานของหมู่บ้านพีแลนด์ครับ

**นายรวย ทองยัง** เชิญท่านอุเทนครับ

**ประธานสภาเทศบาล**

**นายอุเทน กูบโคกกรวด** เรียนประธานสภาเทศบาล สมาชิกสภาเทศบาล ทุกท่าน กระผม

**สมาชิกสภาเทศบาล เขต 1** นายอุเทน กูบโคกกรวด สมาชิกสภาเทศบาล เขต 1 เรียนท่านประธานครับครั้งที่แล้วผมติดภารกิจจริง ๆ ครับ ไม่ได้เข้าร่วมประชุมในวันเสาร์ที่ 1 สิงหาคม เป็นสมาชิกตั้งแต่ปี 51 เป็นครั้งแรกที่เรียกประชุมวันเสาร์ที่ 1 สิงหาคม ทุกทีช่วงกลาง ๆ เดือน หรือไม่ก็ช่วงปลายเดือนสิงหาคมจึงติดภารกิจก่อนครับ จึงไม่สามารถเข้าร่วมประชุมได้ครับผมมีประเด็นสงสัยเสนอแนะและทักท้วงมา 5 เรื่องครับ เรื่องแรกงบประมาณเทศญัตติ 2564 ท่านผู้บริหารตั้งงบอุดหนุนไฟฟ้าไว้ 2 แสนบาท ทั้ง 12 หมู่บ้านผมเกรงว่าจะไม่เพียงพอ ผมเคยคุยกับหัวหน้าสำนักปลัดคนเก่าไว้แล้วผมเกรงว่าจะไม่พอผมเคยเสนอไปบ้านหัวสิบ 2 จุด บ้านมะขามเฒ่า 1 จุด เป็น 3 จุด แล้ว เห็นหัวหน้าสำนักปลัดบอกว่าเดี๋ยวท่านปลัดรักษาการนายกจะโอนเงินมาเพิ่มในส่วนนี้ไม่ทราบว่าจริงเท็จแค่ไหนก็ขอสอบถามครับ เรื่องที่ 2 เรื่องการประชาคมเมื่อวันที่ 21 กค. 63 ที่วัดบ้านมะขามเฒ่าการยกที่สาธารณะกลางหมู่บ้านให้เป็นความดูแลของเทศบาล วันนั้นผมได้ไปสำรวจกับท่านปลัด หัวหน้ากองช่าง และอีกหลาย ๆ ท่าน ก็บอกว่าจะเร่งประชาคมและจะรีบนำเข้าแผนไม่ทราบได้เข้าแผนแล้วหรือยังผมขอดูแผนได้ไหมครับว่าเพิ่มเติมแผนให้หรือยังเพราะว่าได้รับฟังแค่วาจายังไม่เห็นเป็นลายลักษณ์อักษรและจะซ่อมแซมก่อสร้างได้เมื่อไรรับปากไว้ว่าจะนำเข้าเทศบัญญัติ ก็ยังไม่เห็นเข้าเทศบัญญัติเลยครับ บางทีเจ้าหน้าที่ร้อนขอแอร์ มีรถมาทำงานโรงจอดรถไม่พอขอสร้างโรงจอดรถก็ไม่ได้ว่าครับ แต่สำหรับชาวบ้านมีสถานที่ชุมนุมกันปรึกษาหารือกันก่อสร้างอาชีพผมว่าน่าจะเร่งรีบทำหน่อยครับได้ประชาคมไปแล้ว รับปากชาวบ้านไปแล้วครับ เรื่องที่ 3 ครับ มีชาวบ้านฝากถามมาว่าใช้นามแฝงว่า เลตอง เป็นชาวบ้านหมู่ที่ 11 เขาฝากถามว่าเรื่องใบคำร้องให้ชาวบ้านเขียนใบคำร้อง สมมุติว่าไฟเสียเป็นอาทิตย์แล้ว เขียนคำร้องก็แล้ว แจ้งทางไลค์กลุ่มก็แล้ว ไม่ไปซ่อมสักที เขาจึงฝากสท.มาถามครับ ว่าการเขียนคำร้องจะดำเนินการให้แล้วเสร็จภายในกี่วัน ผมก็เหมือนกันครับ ผมเป็นสมาชิกมาเขียนคำร้องไว้ว่าจะรับปากว่าจะไปซ่อมรับปากทั้งวาจาทั้งลายลักษณ์อักษร แต่ก็เงียบ ครับ เรื่องที่ 4 การนำเศษหิน เศษดิน เศษปูน ไปทิ้งที่ลานตากข้าวซึ่งวันไหนประชาคมยกพื้นที่ให้เทศบาลเป็นผู้ดูแลเรียบร้อยแล้วคือเป็นการเบียดเบียนพื้นที่ใช้สอยของเกษตรกรซึ่งจะทำไว้ตากข้าวตากผลผลิตในการเกษตร เป็นข้อเสนอแนะนะครับทำไมท่านผู้บริหาร กองช่างไม่แจ้งให้ผู้รับเหมานำไปทิ้งในที่สมควร แล้วปรับเกตให้มันเรียบร้อยเราจะได้ไม่ต้องไปจ้างงบประมาณส่วนอื่นเพื่อปรับเกตปรับพื้นที่กันซ้ำซากจะได้ไม่ต้องสิ้นเปลืองงบประมาณ เรื่องที่ 5 เรื่อง ซ่อมถนนบริเวณหมู่ที่ 12 เส้นตั้งแต่หมู่ที่ 12 ไปหมู่ที่ 3 บ้านหัวสิบ ผมได้เขียนคำร้องไว้เกือบ 1 ปี แล้วครับ มีซ่อมหลัก ๆ ประมาณ 3 จุด ช่างก็ไปซ่อมแค่จุดเดียวไปเทยางมะตอยนิดเดียวผมอยากให้รื้อทั้งหน้าถนนเลยครับ เพราะเส้นรถสัญจรไปมาค่อนข้างเยอะครับ จะไปซ่อมให้เมื่อไรช่วยแจ้งด้วยครับ ช่วยชี้แจงด้วยครับ

**นายรวย ทองยัง** เชิญท่านสวัสดิ์ ครับ

**ประธานสภาเทศบาล**

**นายสวัสดิ์ พงษ์ใหม่** ขออนุญาตชี้แจงท่านอุเทนครับว่า ถนนหมู่ที่ 3 ผมและกองช่างได้

**สมาชิกสภาเทศบาล เขต 1** ไปซ่อมเรียบร้อยแล้วครับ อีกเรื่องครับ ลานตากข้าวของชาวบ้านได้มีดินไปเทกองไว้ ชาวบ้านได้ถามผมว่าจะนำข้าวไปตากตรงไหน อยากให้เทศบาลรีบดำเนินการด่วนครับ เพราะอีก 2 เดือนชาวบ้านจะเกี่ยวข้าวแล้วครับ

**นายรวย ทองยัง** เชิญท่านสถาพร ครับ

**ประธานสภาเทศบาล**

**นายสถาพร ชาญสูงเนิน** ขออนุญาตท่านประธานครับ ตอนที่ประชุมประชาคมที่วัดมะขามเฒ่า

**สมาชิกสภาเทศบาล เขต 1** ผมได้พูดคำว่าที่ตรงหัวสะพานมันอันตราย ท่านผอ.กองช่าง ท่านก็รู้ดีว่าอยู่ตรงจุดไหน ผมได้ถามเจ้าของที่แล้วครับเขาบอกว่านำไปทิ้งได้เลยครับ แต่ ณ ตอนนี้ทำไมไปทิ้งที่ลานตากข้าวครับ

**นายรวย ทองยัง** เชิญท่านจอมพล ครับ

**ประธานสภาเทศบาล**

**นายจอมพล ศรีพนม** ขอบคุณท่านประธานครับ ผมมีเรื่องอยากจะปรึกษาท่านประธานสภา

**สมาชิกสภาเทศบาลเขต 1** ไปถึงฝ่ายบริหารครับ เมื่ออาทิตย์ที่แล้วมีผู้ก่อเหตุอาชญกรรมเกิดขึ้นที่เขตตำบลบ้านใหม่ ผู้ที่ก่อเหตุไม่ใช่คนตำบลบ้านใหม่ของเรา แต่เขามาแฝงอยู่ในตำบลบ้านใหม่ของเรา เหตุที่เกิดระหว่างบ้านใหม่กับบ้านมะขามเฒ่าก่อเหตุตอนบ่าย 1 แต่ไปเจอตอน 1 ทุ่ม ตอน 1 ทุ่ม สถานที่ตรงนั้นมืดมากครับ ไฟมีแค่อนามัยบ้านใหม่และไปถึงรร.มะขามเฒ่า ระหว่างตรงนั้นจะไม่มีไฟถนนครับผมเคยเสนอท่านฝ่ายบริหารไปแล้วนั้นว่าถนนซอยอนามัยไปถนนแฝดโค้งที่สามารถทะลุถนนกรุงไทย 2 ตรงนั้นเป็นถนนคอนกรีตอย่างดีแต่ไม่มีไฟฟ้าแสงสว่างผมอยากให้ฝ่ายบริหารรีบแก้ไขครับเพราะว่าวัวหายแล้วเราต้องล้อมคอกครับ ดีกว่าหายแล้วเราไม่ล้อมครับ

**นายสิรกิจ วาปีธรรม** ขออนุญาตท่านประธานครับ ผมขออนุญาตที่ชี้แจงงานที่เกี่ยวกับ

**ปลัดเทศบาล ปฏิบัติหน้าที่** เทศบาล ตามที่ท่านได้สอบถามผมเกี่ยวกับการดำเนินงานเรื่องการตั้ง

**นายกเทศมนตรี** งบประมาณไฟฟ้าจริงแล้วเป็นปีแรกที่ผมได้ตั้งหมวดเงินอุดหนุนไฟฟ้าไว้เหตุผลที่ตั้งไว้น้อยเพราะว่ามันเป็นปีแรกที่จะดำเนินการก่อสร้างเราจะต้องแจ้งไฟฟ้าก่อนซึ่งเราไม่รู้ว่าไฟฟ้าจะแจ้งมาแต่ละจุดมาเท่าไรผมจึงตั้งเงินไว้ในส่วนหนึ่งเพราะว่าในอนาคตเราสามารถโอนเงินได้ครับในหมวดค่าใช้สอยต่าง ๆ ครับ ผมขอแจ้งว่าเราสามารถดำเนินการได้ในแนวทางงบประมาณ เรื่องที่ 2 อาคารสาธารณะหรืออาคาร SML ช่วงนี้เรื่องแผนเราได้ดำเนินการเสร็จแล้วครับเราประกาศใช้แผนไปแล้ว ส่วนรายละเอียดถ้าอยากทราบให้ไปติดต่อที่งานวิเคราะห์ได้ครับ ส่วนงบประมาณผมคิดว่าผมจะนำเงินเหลือจ่ายปีนี้มาทำเป็นช่วงที่ทางกองช่างจะต้องไปดำเนินการประมาณการเพราะว่ารายละเอียดจะต้องดำเนินการเพราะว่าการดำเนินการของปี 64 ถ้าเราไปรอการบริหารงานก็จะล่าช้าอาคารน่าจะเสร็จภายในปีนี้ครับ ผมได้วางแผนไว้ว่าหลังจากที่เราประชุมเรื่องงบประมาณวันนี้ทางกองช่างจะต้องมาเตรียมการเรื่องการจ่ายขาด ที่ผ่านมาทางกองช่างไม่ดำเนินการในส่วนเกี่ยวกับงานอื่น เพราะว่าต้องทำแบบแปลนเพื่อเสนอไปยังให้ท่านนายอำเภอได้พิจารณาเพราะงานโครงการก่อสร้างทุกตัวเราต้องทำแบบ ปร.4 ปร.5แนบไปกับเทศบัญญัติงบประมาณรายจ่ายกองช่างขอทำตรงนี้ให้เสร็จก่อนซึ่งทางกองช่างได้ดำเนินการในส่วนนี้ไปแล้ว หลังจากวันนี้ทางกองช่างจะดำเนินการในส่วนที่งานจ่ายขาดเงินสะสมทั้งหมด 15 ล้าน ครับ ต้องทำรายละเอียด ปร.4 และ ปร. 5 และเรื่องอาคารโดมเป็นงานเร่งด่วน ซึ่งกองช่างต้องทำอีกยอมรับว่าบุคลากรของเรามีเพียงเท่านี้คนประมาณการมีเพียงคนเดียวทั้งงานตรวจงานต้องใช้คนกองช่างทั้งหมดครับผมจึงกำหนดเป็นช่วงอย่างนี้ครับ และอีกเรื่องหนึ่งตลาดเพิ่งเสร็จ เรามีงบประมาณอยู่ 7 ล้าน เราได้ดำเนินการออกแบบเขียนแบบให้สถาปนิกมาเซ็นต์แบบให้เพราะว่าเทศบาลเราไม่มีสถาปนิก และอาคารรูปทรงแบบนี้เราได้กำหนดประมาณการต้องเป็นสถาปนิก ผมได้ไปติดต่อสถาปนิกจากเทศบาลตำบลโพธิ์กลางซึ่งเขาก็เซ็นต์แบบให้ฟรีเพราะปกติแล้วคิดร้อยละ 4 เงิน 7 ล้าน ก็ลองคำนวณดูนะครับ เพื่อนกันก็เซ็นต์ให้ครับผมขอแจ้งให้ที่ประชุมทราบ และกระบวนการตรงนี้ที่ล่าช้างบประมาณที่เกิน 5 ล้านขึ้นไปตามระเบียบของ คสช. เมื่อเทศบาลประมาณราคากลางแล้ว ต้องส่งราคากลางไปให้คณะกรรมการระดับอำเภอ ระดับจังหวัด ได้พิจารณาร่วมกัน ขั้นตอนเป็นแบบนี้ครับ ซึ่งกำลังดำเนินการส่งซึ่งทำให้ขั้นตอนเป็น 2 ขั้นตอนต้องใช้เวลานิดหนึ่งครับเมื่ออำเภอได้ประชุมเสร็จเมื่อไรก็จะนำราคากลางมาประกาศในระบบ E-bidding ซึ่งเป็นขั้นตอนต่อไปครับ ซึ่งไฟฟ้าสาธารณะผมก็ยอมรับว่ามันมีปัญหาจริง ๆ ผมก็จะมาดำเนินการปรับปรุงแก้ไขผมก็เคยขับรถผ่านในช่วงกลางคืน ผมก็สอบถามทางผอ.กองช่างว่ามีปัญหาอะไร ปัญหาบางจุดก็เกิดจากเจ้าหน้าที่ผมเองในส่วนเจ้าหน้าที่ผมเองผมรับผิดชอบครับ บางจุดที่ผ่านมาเราไม่มีการขยายสายดับเลยในบางจุดในหมู่บ้านหลังเทศบาล ผมก็ถามทำไมไฟไม่ติด ได้รับทราบจากกองช่างว่าไม่มีการขยายสายดับเพราะว่ามันเป็นหมู่บ้านเก่าหมู่บ้านดั้งเดิมซึ่งไม่ได้ขยายสักทีครับ ผมถามแล้วที่ผ่านมาเอาไฟมาจากไหน เขาบอกว่าเอาไฟมาจากอาคารก็เป็นหน้าที่ของเทศบาลที่ต้องดูแลแสงสว่างในจุดเสี่ยงอนาคตต่อไปเราต้องขยายไฟสาธารณะไปยังจุดกลุ่มพวกนี้นะครับผมขอนำเรียนท่านสท.ว่าผมจะดำเนินการในส่วนตรงนี้ขยายสายดับ ถ้าไม่ขยายก็ไม่สามารถติดตั้งไฟสาธารณะได้ครับ ส่วนเรื่องดิน ผมกำลังดำเนินการแก้ไขอยู่ครับ ผู้รับเหมาได้รับปากว่าก่อนจะเบิกเงินเขาจะมาเกลี่ยให้กำลังดำเนินการอยู่ครับ ขอรับผิดชอบในส่วนตรงนี้ ในส่วนตรงนี้ในอนาคตผมได้นำพาท่านสมาชิกไปดูสนามกีฬาแล้วครับ ผมจะปรับปรุงเป็นสนามกีฬาได้ไปดูแบบอย่างที่เทศบาลอำเภอครบุรีว่าเราจะปรับปรุงสถานที่ตรงนั้นเป็นสนามฟุตบอลซึ่งอนาคตคงไม่เกิดปัญหาแบบนี้แน่นอนครับ จะเร่งแก้ไขให้ทันเวลาครับฝาก กองช่างไปตรวจสอบด้วยนะครับ เรื่องซ่อมถนนผมกำลังเร่งดำเนินการผมได้มีหนังสือไปยังเทศบาลนคร เพราะว่าพื้นที่เรามีประปาภูมิภาค ประปาเทศบาลนครเวลามาขุดก็ไม่ได้แจ้งเรา พอมาขุดแล้วก็ไม่ได้มีการแก้ไข แก้ไขช้าบ้าง ผมจึงได้มีหนังสือไปถึงนายกเทศมนตรีนครนครราชสีมาในการที่มาซ่อมแซมระบบท่อประปาในเขตเทศบาลตำบลบ้านใหม่ให้มาแจ้งเทศบาลก่อนเพราะว่าเราจะอนุญาตหรือไม่อนุญาต เพราะที่ผ่านมาต่างคนต่างทำตามหลักความเป็นจริงแล้วเทศบาลนครต้องมาแจ้งเราด้วย ผมขอนำเรียนท่านสมาชิกนะครับว่าตอนนี้ผมกำลังเร่งดำเนินการในส่วนต่าง ๆ ไม่ว่าจะเป็นเรื่องไฟ เรื่องการทำงบประมาณ การต่อเติมอาคาร SML ผมยืนยันว่าผมต้องทำครับ เพราะงบเหลือจ่ายเราต้องประชุมอีกรอบหนึ่งประมาณสิ้นเดือนนี้ เพราะว่าเรามีวาระการประชุม 1 เดือน ประมาณปลายเดือนผมจะให้ท่านประธานอีกสัก 1 วัน เพื่อที่จะมีการกันเงินและในส่วนที่ไม่ได้จ่ายมาจ่ายในส่วนโครงการที่เร่งด่วน สนามกีฬาจะทำให้เสร็จและจะใช้เงินสะสมไปบ้างในบางส่วนเพื่อมาทำปรับปรุงสนามกีฬาเพื่อให้เป็นที่ออกกำลังกายของพี่น้องชาวตำบลบ้านใหม่ ในเบื้องต้นผมขอนำเรียนเพียงเท่านี้ก่อนนะครับ ต้องขออภัยที่ขัดท่าน สจ. ในส่วนแผนให้ไปติดต่อเจ้าหน้าที่ได้เลยครับ ขอนำเรียนเพียงเท่านี้ครับ

**นายรวย ทองยัง** เชิญท่านอุเทน ครับ

**ประธานสภาเทศบาล**

**นายอุเทน กูบโคกกรวด** ขอบคุณท่านประธานสภาครับและขอบคุณท่านปลัด รักษาการ

**สมาชิกสภาเทศบาลเขต 1** นายกที่ได้ชี้แจงได้อย่างชัดเจน ผมก็จะรอดูต่อไปครับ สำหรับอีกเรื่องหนึ่งที่ท่านจะทำสนามกีฬาที่ป่าช้าเก่าบ้านมะขามเฒ่า ตอนนั้นผมได้เสนอไปอยากจะได้อาคารเป็นแบบโดมไว้ให้ชาวบ้านทำกิจกรรมสัก 1 หลัง ท่านก็รับปากว่าถึงเวลาเขียนแบบปรับปรุงแก้ไขอย่างไรจะเรียกคุยอีกครั้ง ขอฝากอาคารสักหลังนะครับ ขอบคุณครับ

**นายรวย ทองยัง**  มีสมาชิกท่านจะอภิปรายไหมครับ ถ้าไม่มีผมขอปิดประชุมครับ

**ประธานสภาเทศบาล**

**ปิดประชุมเวลา ๑2.00 น.**

 (ลงชื่อ) ผู้จัดทำรายงานการประชุม

 (นางสาวสุรางค์ ธีระวาส)

 เลขานุการสภาเทศบาล

 (ลงชื่อ) ผู้ตรวจรายงานการประชุม

 (นางอุดรรัตน์ เกษใหม่)

 สมาชิกสภาเทศบาล

 (ลงชื่อ) ผู้ตรวจรายงานการประชุม

 (นายจอมพล ศรีพนม)

 สมาชิกสภาเทศบาล

 (ลงชื่อ) ผู้ตรวจรายงานการประชุม

 (นายประหยัด เพื่อนเกาะ)

 สมาชิกสภาเทศบาล

รับรองรายงานการประชุม คราวประชุมสภาสมัย.............สมัยที่.........ครั้งที่........ประจำปี.............วันที่..........................................................

(ลงชื่อ) (นายรวย ทองยัง )

 ประธานสภาเทศบาลตำบลบ้านใหม่